Vilkårene for sukkersygepatienter bliver fremover en del bedre, hvis man bor i Nordjylland. Et nyt diabetescenter er nu officielt på vej til det nye Aalborg Universitetshospital. - Det er en stor dag for Nordjylland. Vi kan tage et kæmpe skridt i den rigtige retning i forhold til diabetesbehandlingen og i forhold til udviklingen af diabetesbehandling og i forhold til forskningen, siger regionsrådsformand i Region Nordjylland Ulla Astman. Novo Nordisk Fonden er gået med til at bevillige 800 millioner kroner til etableringen af Steno Diabetes Center Nordjylland. Pengene skal også gå til flere initativer inden for behandling, forskning og uddannelse.

Opsummering:
Nu er det officielt. Region Nordjylland og Novo Nordisk Fonden har indgået aftale om et nyt diabetescenter i Nordjylland.